CELEX: 31976R1520
Language: el
Date: 1976-06-24 00:00:00
Title: Κανονισμός (ΕΟΚ) αριθ. 1520/76 του Συμβουλίου της 24ης Ιουνίου 1976 περί των εισαγωγών σκληρού σίτου καταγωγής Μαρόκου

Avis juridique important

|

31976R1520

Κανονισμός (ΕΟΚ) αριθ. 1520/76 του Συμβουλίου της 24ης Ιουνίου 1976 περί των εισαγωγών σκληρού σίτου καταγωγής Μαρόκου  

Επίσημη Εφημερίδα αριθ. L 169 της 28/06/1976 σ. 0042 - 0042 Φινλανδική ειδική έκδοση: Κεφάλαιο 3 τόμος 7 σ. 0154  Ελληνική ειδική έκδοση: Κεφάλαιο 03 τόμος 15 σ. 0185  Σουηδική ειδική έκδοση: Κεφάλαιο 3 τόμος 7 σ. 0154  Ισπανική ειδική έκδοση: Κεφάλαιο 03 τόμος 10 σ. 0170  Πορτογαλική ειδική έκδοση : Κεφάλαιο 03 τόμος 10 σ. 0170 

ΚΑΝΟΝΙΣΜΟΣ (ΕΟΚ) αριθ. 1520/76 ΤΟΥ ΣΥΜΒΟΥΛΙΟΥ της 24ης Ιουνίου 1976 περί των εισαγωγών σκληρού σίτου καταγωγής ΜαρόκουΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως τα άρθρα 43 και 113,  την πρόταση της Επιτροπής,  τη γνώμη της Συνελεύσεως(1),  Εκτιμώντας:  ότι η συμφωνία συνεργασίας μεταξύ της Ευρωπαϊκής Οικονομικής Κοινότητος και του Βασιλείου του Μαρόκου, καθώς και η προσωρινή συμφωνία(2), που προορίζεται να θέσει σε ισχύ πρόωρα ορισμένες διατάξεις της συμφωνίας συνεργασίας περί συναλλαγών εμπορευμάτων  που υπεγράφη την 27η Απριλίου 1976- ότι το άρθρο 16 της συμφωνίας συνεργασίας και το άρθρο 9 της προσωρινής συμφωνίας προβλέπουν ειδικό καθεστώς κατά την εισαγωγή του σκληρού σίτου της διακρίσεως 10.01 Β του Κοινού Δασμολογίου, καταγωγής Μαρόκου- ότι η πραγματοποίηση του καθεστώτος  απαιτεί τη θέσπιση κανόνων εφαρμογής,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:   Άρθρο 1  Η εισφορά που ισχύει κατά την εισαγωγή του σκληρού σίτου στην Κοινότητα, της διακρίσεως 10.01 Β του Κοινού Δασμολογίου, καταγωγής Μαρόκου και μεταφερομένου κατευθείαν από αυτήν τη χώρα στην Κοινότητα, κι εκείνη που καθορίζεται κατ' εφαρμογή του  άρθρου 13 του κανονισμού (ΕΟΚ) αριθ. 2727/75 του Συμβουλίου της 29ης Οκτωβρίου 1975 περί κοινής οργανώσεως αγοράς στον τομέα των σιτηρών(3) μειώνεται κατά 0,5 λογιστικές μονάδες ανά τόννο.   Άρθρο 2  Το καθεστώς που προβλέπεται από τον παρόντα κανονισμό εφαρμόζεται από της ισχύος της προσωρινής συμφωνίας μεταξύ της Ευρωπαϊκής Οικονομικής Κοινότητος και του Βασιλείου του Μαρόκου.   Άρθρο 3  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και εφαρμόζεται άμεσα σε κάθε Κράτος Μέλος.  Έγινε στις Βρυξέλλες, στις 24 Ιουνίου 1976.  Για το Συμβούλιο Ο Πρόεδρος G. THORN  (1) Γνώμη διατυπωθείσα τη 18η Ιουνίου 1976 (μη δημοσιευθείσα ακόμη στην Επίσημη Εφημερίδα).  (2) ΕΕ αριθ. Ν 141 της 28.5.1976, σ. 98.  (3) ΕΕ αριθ. Ν 281 της 1.11.1975, σ. 1.